CELEX: 32021R2194
Language: el
Date: 2021-12-13 00:00:00
Title: Εκτελεστικός κανονισμός (ΕΕ) 2021/2194 του Συμβουλίου της 13ης Δεκεμβρίου 2021 για την εφαρμογή του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία

13.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 445/7
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/2194 ΤΟΥ ΣΥΜΒΟΥΛΙΟΥ
         της 13ης Δεκεμβρίου 2021
         για την εφαρμογή του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 36/2012 του Συμβουλίου, της 18ης Ιανουαρίου 2012, σχετικά με περιοριστικά μέτρα λόγω της κατάστασης στη Συρία και την κατάργηση του κανονισμού (ΕΕ) αριθ. 442/2011 (1), και ιδίως το άρθρο 32, παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 18 Ιανουαρίου 2012 το Συμβούλιο εξέδωσε τον κανονισμό (ΕΕ) αριθ. 36/2012.
                  
               
                     (2)
                  
                  
                     Το Συμβούλιο εξακολουθεί να ανησυχεί βαθύτατα για την κατάσταση στη Συρία.
                  
               
                     (3)
                  
                  
                     Η ομάδα Wagner, μια ιδιωτική στρατιωτική οντότητα χωρίς νομική προσωπικότητα με έδρα τη Ρωσία, συμβάλλει καθοριστικά στην πολεμική δράση του Bashar al-Assad στη Συρία, ιδίως μέσω της εκπαίδευσης και της καθοδήγησης των συριακών δυνάμεων και των παραστρατιωτικών ομάδων που συνδέονται με το καθεστώς.
                  
               
                     (4)
                  
                  
                     Το Συμβούλιο θεωρεί ότι δύο πρόσωπα που εμπλέκονται στις στρατιωτικές επιχειρήσεις της ομάδας Wagner στη Συρία, καθώς και τρεις εταιρείες που επωφελούνται από το συριακό καθεστώς και το στηρίζουν, θα πρέπει να προστεθούν στον κατάλογο των φυσικών και των νομικών προσώπων, οντοτήτων ή φορέων που υπόκεινται σε περιοριστικά μέτρα του παραρτήματος ΙΙ του κανονισμού (ΕΕ) αριθ. 36/2012.
                  
               
                     (5)
                  
                  
                     Ο κανονισμός (ΕΕ) αριθ. 36/2012 θα πρέπει, κατά συνέπεια, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα II του κανονισμού (ΕΕ) αριθ. 36/2012 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
            
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Δεκεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 16 της 19.1.2012, σ. 1
         
      
      
         
            ΠΑΡΑΡΤΗΜΑ
            Το παράρτημα II του κανονισμού (ΕΕ) αριθ. 36/2012 τροποποιείται ως εξής:
            
                        1)
                     
                     
                        Οι ακόλουθες καταχωρίσεις προστίθενται στον κατάλογο του τμήματος Α («Πρόσωπα»):
                        
                                     
                                 
                                 
                                    Επωνυμία
                                 
                                 
                                    Αναγνωριστικά στοιχεία
                                 
                                 
                                    Λόγοι
                                 
                                 
                                    Ημερομηνία καταχώρισης
                                 
                              
                                    «316.
                                 
                                 
                                    Andrey Nikolaevich TROSHEV
                                    (άλλως Andrei Mykolayvych TROSHEV)
                                    Андрей Николаевич ТРОШЕВ
                                 
                                 
                                    Θέση/θέσεις: Απόστρατος συνταγματάρχης, ιδρυτικό μέλος και εκτελεστικός διευθυντής (επιτελάρχης) της ομάδας Wagner·
                                    Βαθμός: Απόστρατος συνταγματάρχης·
                                    Callsign: Siedoy·
                                    Ημερομηνία γέννησης: 5.4.1953·
                                    Τόπος γέννησης: Λένινγκραντ, πρώην ΕΣΣΔ (νυν Ρωσική Ομοσπονδία)
                                    Ιθαγένεια:ρωσική·
                                    Συγγενείς/συνεργάτες: Dimitriy Utkin (ιδρυτής της ομάδας Wagner)· Andrey Bogatov (επικεφαλής της 4ης μεραρχίας επίθεσης και αναγνώρισης της ομάδας Wagner), Aleksandr Sergeevich Kuznetsov (διοικητής της 1ης μεραρχίας επίθεσης και αναγνώρισης της ομάδας Wagner)·
                                    Φύλο: άρρεν
                                 
                                 
                                    Εκτελεστικός διευθυντής (επιτελάρχης) της ομάδας Wagner, η οποία δραστηριοποιείται στη Συρία και εκπαιδεύει και διευθύνει τις συριακές δυνάμεις. Η ομάδα Wagner υποστηρίζει επίσης το καθεστώς Άσαντ και μάχεται στο πλευρό φιλοκαθεστωτικών παραστρατιωτικών ομάδων και του συριακού στρατού.
                                    Ο Andrey Troshev εμπλέκεται άμεσα στις στρατιωτικές επιχειρήσεις της ομάδας Wagner στη Συρία. Ενεπλάκη ιδιαίτερα στην περιοχή του Deir ez-Zor. Ως εκ τούτου, συμβάλλει καθοριστικά στην πολεμική δράση του Bashar al-Assad και, συνεπώς, στηρίζει και επωφελείται από το συριακό καθεστώς.
                                 
                                 
                                    13.12.2021
                                 
                              
                                    317.
                                 
                                 
                                    Andrey Mikhailovich BOGATOV
                                    (άλλως Andrei Mychailovych BOGATOV)
                                    Андрей Михайлович БОГАТОВ
                                 
                                 
                                    Θέση/θέσεις: Επικεφαλής της 4ης μεραρχίας επίθεσης και αναγνώρισης της ομάδας Wagner·
                                    Callsign: Brodiaga·
                                    Αριθ. ταυτότητας ομάδας Wagner: M-1601·
                                    Ημερομηνία γέννησης: 14.6.1964·
                                    Τόπος γέννησης: Stary Oskol, περιοχή Belgorod, πρώην ΕΣΣΔ (νυν Ρωσική Ομοσπονδία)·
                                    Ιθαγένεια: ρωσική·
                                    Συγγενείς/συνεργάτες: Dmitry Utkin (ιδρυτής της ομάδας Wagner), Andrey Nikolaevich Troshev (ιδρυτικό μέλος και εκτελεστικός διευθυντής (επιτελάρχης) της ομάδας Wagner), Aleksandr Sergeevich Kuznetsov (επικεφαλής της 1ης μεραρχίας επίθεσης και αναγνώρισης της ομάδας Wagner)·
                                    Φύλο: άρρεν
                                 
                                 
                                    Επικεφαλής της 4ης μεραρχίας επίθεσης και αναγνώρισης της ομάδας Wagner που δραστηριοποιείται στη Συρία και εκπαιδεύει και διευθύνει τις συριακές δυνάμεις. Η ομάδα Wagner υποστηρίζει επίσης το καθεστώς Άσαντ και μάχεται στο πλευρό φιλοκαθεστωτικών παραστρατιωτικών ομάδων και του συριακού στρατού.
                                    Ο Andrey Bogatov διοικεί τις επιχειρήσεις της ομάδας Wagner και εμπλέκεται άμεσα στις στρατιωτικές επιχειρήσεις της ομάδας Wagner στη Συρία. Ενεπλάκη ιδιαίτερα στη μάχη της Παλμύρας. Ως εκ τούτου, συμβάλλει καθοριστικά στην πολεμική δράση του Bashar al-Assad και, συνεπώς, στηρίζει και επωφελείται από το συριακό καθεστώς.
                                 
                                 
                                    13.12.2021».
                                 
                              
                  
                        2)
                     
                     
                        Οι ακόλουθες καταχωρίσεις προστίθενται στον κατάλογο του τμήματος Β («Οντότητες»):
                        
                                     
                                 
                                 
                                    Επωνυμία
                                 
                                 
                                    Αναγνωριστικά στοιχεία
                                 
                                 
                                    Λόγοι
                                 
                                 
                                    Ημερομηνία καταχώρισης
                                 
                              
                                    «79.
                                 
                                 
                                    Velada LLC
                                    OOO Велада
                                 
                                 
                                    Διεύθυνση: Ochakovskoye Shosse, Dom 28, Building 2, Local 3, Room 8, Μόσχα, 119530, Ρωσική Ομοσπονδία
                                    Ημερομηνία δημιουργίας: 29.6.2015
                                 
                                 
                                    Η Velada LLC είναι μια ιδιωτική εταιρεία η οποία δραστηριοποιείται στον τομέα του πετρελαίου και του φυσικού αερίου στη Συρία.
                                    Τον Δεκέμβριο του 2019, το κοινοβούλιο της Συρίας ενέκρινε σύμβαση με την οποία παραχωρήθηκε στη Velada LLC το δικαίωμα δραστηριοποίησης στον τομέα του πετρελαίου και του φυσικού αερίου στη Συρία, μεταξύ άλλων σε πετρελαιοπηγές στις περιοχές που τελούν υπό τον έλεγχο του καθεστώτος στη βορειοανατολική Συρία και σε κοίτασμα φυσικού αερίου βορείως της Δαμασκού. Ως εκ τούτου επωφελείται από το συριακό καθεστώς ή το στηρίζει.
                                 
                                 
                                    13.12.2021
                                 
                              
                                    80.
                                 
                                 
                                    Mercury LLC
                                    OOO Меркурий
                                 
                                 
                                    Διεύθυνση: Leninsky Prospekt, Dom 137, Building 1, Local 2, Room 5, Μόσχα, Ρωσική Ομοσπονδία
                                 
                                 
                                    Η Mercury LLC είναι ιδιωτική εταιρεία που δραστηριοποιείται στον τομέα του πετρελαίου και του φυσικού αερίου στη Συρία.
                                    Τον Δεκέμβριο του 2019, το κοινοβούλιο της Συρίας ενέκρινε σύμβαση με την οποία παραχωρήθηκε στη Mercury LLC το δικαίωμα δραστηριοποίησης στον τομέα του πετρελαίου και του φυσικού αερίου στη Συρία, μεταξύ άλλων σε πετρελαιοπηγές στις περιοχές που τελούν υπό τον έλεγχο του καθεστώτος στη βορειοανατολική Συρία και σε κοίτασμα φυσικού αερίου βορείως της Δαμασκού. Ως εκ τούτου επωφελείται από το συριακό καθεστώς ή το στηρίζει.
                                 
                                 
                                    13.12.2021
                                 
                              
                                    81.
                                 
                                 
                                    Evro Polis LLC
                                    OOO Евро Полис
                                 
                                 
                                    Διεύθυνση: Ulitsa Bratev, Gozozankinykh, Dom 2B, Pomeshchenie 3.1., Krasnogorsk, 143409, Ρωσική Ομοσπονδία
                                    Συγγενείς/συνεργάτες: General Petroleum Corp.
                                 
                                 
                                    Η Evro Polis LLC είναι μια ιδιωτική εταιρεία, συνδεδεμένη με την ομάδα Wagner στη Συρία, η οποία δραστηριοποιείται στους τομείς της εξόρυξης, του πετρελαίου και του φυσικού αερίου στη Συρία.
                                    Η Evro Polis LLC χρησιμοποιείται ως προπέτασμα της ομάδας Wagner στη Συρία. Έχει υπογράψει σειρά συμβάσεων με το συριακό καθεστώς, μέσω της κρατικής εταιρείας General Petroleum Corp., βάσει των οποίων εισπράττει το 25% των εσόδων από την παραγωγή πετρελαίου και φυσικού αερίου από κοιτάσματα που έχει δεσμεύσει η ομάδα Wagner. Ως εκ τούτου επωφελείται από το συριακό καθεστώς ή το στηρίζει.
                                 
                                 
                                    13.12.2021».